Δημήτρης Τζιάβρας

Ο Δημήτρης Τζιάβρας (16 Φεβρουαρίου 1999, Θεσσαλονίκη) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του λίμπερο.

 Καριέρα 
Ο Δημήτρης Τζιάβρας ξεκίνησε το βόλεϊ σε ηλικία 12 το 2011 από τις Ακαδημίες του Επίκουρος Πολίχνης. Το 2014 μεταπήδησε στον γειτονικό Πήγασο, αγωνιζόμενος αρχικά με το τμήμα παίδων και αργότερα με το τμήμα εφήβων της ομάδας της Πολίχνης. Την περίοδο 2015-16 συμμετείχε τόσο στην ομάδα Παίδων, όσο και στην ομάδα Εφήβων του Πήγασου, που κατέκτησε τα αντίστοιχα Πανελλήνια Πρωταθλήματα,Ο Πήγασος Πολίχνης κατέκτησε και το Πανελλήνιο Πρωτάθλημα Παίδων στο Βόλεϊ επικρατώντας του Ολυμπιακού (2016) pavlosmelas.gr Final 4 Βόλεϊ Εφήβων: Ο Πήγασος Πολίχνης κατέκτησε τον τίτλο (2016) pavlosmelas.gr  Την ίδια χρονιά κατέκτησε με το σχολείο του (το Ελληνικό Κολλέγιο) το Παγκόσμιο Σχολικό Πρωτάθλημα.Φωτιάδης, Τζιάβρας, Σταυρίδης, Καϊλής μιλάνε για τον Πήγασο www.greekvolley.gr 
Την επόμενη περίοδο 2016-17 στέφθηκε και πάλι Πρωταθλητής Εφήβων,Η ομάδα του Πήγασου Πολίχνης στέφθηκε για δεύτερη συνεχόμενη χρονιά πρωταθλήτρια Εφήβων (2017) www.volleyball.gr  και παρότι είχε πρόταση από σύλλογο της Βόλεϊ Λίγκ, επέλεξε να παραμείνει στον Πήγασο και την περίοδο 2017-18, για να βοηθήσει την ομάδα του να πετύχει τον στόχο της ανόδου στη μεγάλη κατηγορία,Λίμπερο από "Χρυσό", ακόμα μια σεζόν στον Πήγασο  κάτι που πάντως η ομάδα της Πολίχνης το κατάφερε τέσσερα χρόνια αργότερα.
Τον Ιούλιο του 2018 ο Δημήτρης Τζιάβρας βρέθηκε μια ανάσα από τον Φοίνικα Σύρου, αλλά οι συνομιλίες δεν τελεσφόρησαν. Όμως στον χώρο του βόλεϊ μιλάνε ήδη για το νέο μεγάλο ταλέντο της Εθνικής Παίδων και της Εθνικής Εφήβων. Έτσι τον επόμενο Ιούλιο (2019) αποδέχεται την πρόταση του Ολυμπιακού Πειραιώς να ενταχθεί στους ερυθρόλευκους, ως αναπληρωματικός του Μενέλαου Κοκκινάκη.Το δεύτερο λίμπερο του Ολυμπιακού θα είναι ο Δημήτρης Τζιάβρας www.greekvolley.gr Ο Δημήτρης Τζιάβρας στον Ολυμπιακό www.olympiacossfp.gr 

Στον Πειραιά ο Δημήτρης Τζιάβρας περιμένει υπομονετικά να έρθει η σειρά του, και τον Ιούνιο του 2021 ανανεώνει το συμβόλαιό του με τους ερυθρόλευκους για τέσσερα χρόνια.Ανανέωση συνεργασίας με τον Δημήτρη Τζιάβρα www.olympiacossfp.gr  Το Καλοκαίρι του 2022 ο Δημήτρης Ζήσης αποχωρεί από τους Πειραιώτες και ανοίγει ο δρόμος για τον Τζιάβρα να ξεδιπλώσει το ταλέντο του. Από την περίοδο 2022-23 αποτελεί τον βασικό λίμπερο του Ολυμπιακού, με τον οποίο έχει ήδη κατακτήσει το Τσάλεντζ Καπ το 2023, τρία Πρωταθλήματα και ένα Κύπελλο Ελλάδας

 Συλλογικοί τίτλοι - Διακρίσεις 
 Διεθνείς διοργανώσεις 
Τσάλεντζ Καπ
  2023 (Ολυμπιακός Πειραιως)

 Εθνικά Πρωταθλήματα 3 Πρωταθλήματα Ελλάδας
 2020-21, 2022-23, 2023-24 (Ολυμπιακός Πειραιώς)
 2η Θέση: 2019-20, 2021-22 (Ολυμπιακός Πειραιώς)

 Εθνικά Κύπελλα 
1 Κύπελλο Ελλάδας
 2024 (Ολυμπιακός Πειραιώς)
 2η Θέση: 2023 (Ολυμπιακός Πειραιώς)1 Λιγκ Καπ Ελλάδας
 2024-25 (Ολυμπιακός Πειραιώς)
 2η Θέση: 2020, 2023 (Ολυμπιακός Πειραιώς)

1 Σούπερ Καπ Ελλάδας
 2024 (Ολυμπιακός Πειραιώς)
 2η θέση: 2021, 2023 (Ολυμπιακός Πειραιως)

 Αναπτυξιακές διοργανώσεις Παγκόσμιο Σχολικό Πρωτάθλημα
  2016-16 (Ελληνικό Κολλέγιο)

1 Πανελλήνιο Πρωτάθλημα Παίδων
 2016-16 (Πήγασος Πολίχνης)2 Πανελλήνια Πρωταθλήματα Εφήβων
 2016-16, 2016-17 (Πήγασος Πολίχνης)

 Παραπομπές 

 Εξωτερικοί σύνδεσμοι - Πηγές 
 Δημήτρης Τζιάβρας: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Δημήτρης Τζιάβρας: Παρουσίαση - Ομάδες - Αγώνες - Στατιστικά globalsportsarchive.com
 Δημήτρης Τζιάβρας: Ατομικά στοιχεία - Ομάδες
 Δημήτρης Τζιάβρας: Ατομικά στοιχεία - Ομάδες καριέρας greekvolley.eu
 Δημήτρης Τζιάβρας: Ευρωπαϊκή παρουσία www-old.cev.eu
 Ειδήσεις για τον Δημήτρη Τζιάβρα greekvolley.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ